Det er ekstreme nedbørsmængder, stigende kornpriser og dyr landbrugsjord, der får landmændene til at investere tusindvis af kroner på dræning. Det fortæller P4 Nordjylland. Klaus Aage Bendtson, der er indehaver af firmaet "Nordkær Dræn" ved Gandrup, har det seneste år lagt 670 kilometer dræn ud i ca. 1.000 hektar nordjysk agerjord. Det antal regner han med at fordoble i år. - Grunden er bl.a. de ændrede, klimatiske forhold og jordprisernes himmelflugt, som betyder, at landbrugsjord til f.eks. 300.000 kroner per hektar selvfølgelig søges udnyttet fuldt ud. Med de jordpriser er dræningsudgifter på en halv snes tusinde per hektar kun en mindre del af det store regnestykke, siger Klaus Aage Bendtson til P4 Nordjylland.

Opsummering:
De nordjyske landsmænd har mere travlt end nogen sinde før med at få drænet deres marker.